Държавен вестник, бр. 67, 2024 г., стр. 184

СТР.  184	
Д Ъ Р Ж А В Е Н  В Е С Т Н И К 	
БРОЙ  67
(ii) „паркирано“, ако е неподвижно по 
причина извън необходимостта да 
се избегне сблъсък с друг участник 
в движението или с препятствие 
или в изпълнение на правилата за 
движението и ако периодът, през 
който пътното превозно средство 
е неподвижно, не се ограничава с 
времето, необходимо за качване или 
слизане на хора или за товарене или 
разтоварване на товари;
договарящите страни могат да считат за 
„спряно“ пътно превозно средство, което е 
неподвижно при посочените по-горе в точка 
(ii) условия за период от време, ненадвишаващ 
определения в националното законодателство, 
и да считат за „паркирано“ пътно превозно 
средство, което е неподвижно при условията, 
посочени по-горе в точка (i), ако периодът от 
време надвишава определения в националното 
законодателство;
(l) „велосипед“ е всяко пътно превозно 
средство с най-малко две колела и задвижвано 
само с мускулната сила на лицата, които се 
намират на това превозно средство, по-спе­
циално чрез педали или манивели;
(m) „мотопед“ е всяко двуколесно или 
триколесно пътно превозно средство с дви­
гател с вътрешно горене с работен обем на 
цилиндъра не повече от 50 cm3 (3,05 куб. инча) 
и чиято максимална конструктивна скорост 
не надвишава 50 km (30 мили) в час. Догова­
рящите страни могат съгласно националното 
си законодателство да не считат за мотопеди 
онези пътни превозни средства, които нямат 
характеристиките на велосипеди по отноше­
ние на тяхното използване, и по-специално 
характеристиката, че те могат да бъдат зад­
вижвани с педали, или чиято максимална 
конструктивна скорост, чието тегло или някои 
характеристики на двигателя му надвишават 
определени граници. Нищо в това определение 
не трябва да бъде тълкувано като пречка за 
договарящите страни да приравнят мотопедите 
към велосипедите при прилагането на разпо­
редбите на националното им законодателство 
за движението по пътищата;
(n) „мотоциклет“ е всяко пътно превозно 
средство с две колела, със или без кош, зад­
вижвано от двигател. Договарящите страни в 
своето национално законодателство могат да 
считат за мотоциклети триколесните пътни 
превозни средства, чието тегло без товар не 
надвишава 400 kg (900 фунта). Терминът „мо­
тоциклет“ не включва мотопедите, въпреки 
че договарящите страни могат, при условие че 
направят декларация за това в съответствие 
с член 54, параграф 2 от тази Конвенция, да 
приравнят мотопедите към мотоциклетите 
при прилагането на тази Конвенция;
(о) „моторно превозно средство“ е всяко зад­
вижвано от двигател пътно превозно средство, 
различно от мотопедите – на територията на 
договарящите страни, които не са приравнили 
мотопедите към мотоциклетите, и различно 
от релсовите превозни средства; 
(р) „автомобил“ е всяко моторно превозно 
средство, което обикновено се използва за 
превоз на хора или товари по пътищата или 
за теглене по пътищата на пътни превозни 
средства, използвани за превоз на хора или 
товари. Този термин включва тролейбусите, 
т.е. превозни средства, свързани с електро­
проводи, които не се движат по релси. Той 
не включва превозни средства като селско­
стопанските трактори, които се използват 
само случайно за превоз на хора или товари 
по пътищата или за теглене по пътищата на 
превозни средства, използвани за превоз на 
хора или товари;
(q) „ремарке“ e всяко пътно превозно 
средство, предназначено да бъде теглено от 
моторно превозно средство; този термин 
включва също и полуремаркетата;
(r) „полуремарке“ е всяко ремарке, пред­
назначено да бъде прикачено към автомобил 
по такъв начин, че частично да лежи върху 
автомобила и така, че значителна част от 
теглото му и от теглото на товара да се носи 
от автомобила;
(s) „леко ремарке“ е всяко ремарке с до­
пустимо максимално тегло, ненадвишаващо 
750 kg (1650 фунта);
(t) „състав от пътни превозни средства“ e 
прикачени пътни превозни средства, които 
се движат по пътя като едно цяло;
(u) „съчленено пътно превозно средство“ 
е състав от пътни превозни средства, който 
се състои от автомобил и прикачено към 
автомобила полуремарке;
(v) „водач“ е всяко лице, което управлява 
автомобил или друго пътно превозно средство 
(включително велосипед) или което води по 
пътя добитък, поотделно или на стада, или 
на ята, или впрегатни, товарни или яздитни 
животни;
(w) „допустимо максимално тегло“ е мак­
сималното тегло на натовареното пътно 
превозно средство, обявено за допустимо от 
компетентния орган на държавата, в която 
превозното средство е регистрирано;
(х) „тегло без товар“ е теглото на пътното 
превозно средство без екипаж, пътници или 
товар, но с пълен резервоар с гориво и с инс­
трументите, с които обичайно е оборудвано;
(у) „тегло с товар“ е действителното тегло 
на пътното превозно средство заедно с товара, 
екипажа и пътниците в него; 
(z) „посока на движението“ и „съответстващ 
на посоката на движението“ е дясната страна, 
ако съгласно националното законодателство 
водачът на пътно превозно средство трябва 
да пропусне насрещно движещо се пътно 
превозно средство да премине от лявата му 
страна; в противен случай тези термини оз­
начават лявата страна;